31988R2275
L 200/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2275/88 НА КОМИСИЯТА
от 25 юли 1988 година
относно класирането на определени стоки в Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа бщност,
като взе предвид Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа (1), последно изменен с Регламент (ЕИО) № 1858/88 (2), и по-специално член 9 от него,
като има предвид, че с цел да осигури еднакво прилагане на Комбинираната номенклатура, приложена към горепосочения регламент, е необходимо да се приемат мерки относно класирането на стоките, упоменати в приложението към настоящия регламент;
като има предвид, че Регламент (ЕИО) № 2658/87 установява общите правила за прилагането на Комбинираната номенклатура и тези правила се прилагат също за всяка друга номенклатура, която е изцяло или частично основана на нея или добавя подразделения към нея и която е изградена на основата на специфичните разпоредби на Общността с оглед прилагането на тарифата или други мерки, свързани с търговията със стоки;
като има предвид, че вследствие на упоменатите общи правила стоките, описани в колона 1 от таблицата, приложена към настоящия регламент, трябва да бъдат класирани в подходящия код по КН, посочен в колона 2, съгласно причините, упоменати в колона 3;
като има предвид, че Комитетът по номенклатурата не е изразил становище в определения период, посочен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Стоките, описани в колона 1 от таблицата в приложението, са класирани в Комбинираната номенклатура с подходящия код по КН, посочен в колона 2 от посочената таблица.
Член 2
Настоящият регламент влиза в сила на двадесет и първия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 юли 1988 година.